התוספת השישית לתקנות התעבורה, התשכ"א-1961 כוללת טבלה ובה מפורטים עבירות התעבורה והנקודות לצידן בהתבסס על שיטת הניקוד החדשה משנת 2003. על פי טבלה זו, עבירות התעבורה מחולקות למספר רמות כאשר לעבירות קלות (כגון חגורת בטיחות או אורות) צמודות שתי נקודות בלבד, ועבירות חמורות (כגון מהירות מופרזת בשיעור ניכר) מביאות לצבירת 8 נקודות ויותר (במקרים, לדוגמא, של גרימת מוות ברשלנות).
ספירת נקודות תעבורה הינה לשנתיים ממועד ביצוע העבירה. דהיינו, במידה ואדם נהג במהירות מופרזת ונצברו כנגדו 8 נקודות, נקודות אלו ימחקו שנתיים לאחר "תפיסתו" של הנהג ולא בחלוף שנתיים ממועד גזר הדין בעניינו (במידה והוא הוזמן לדין). צבירה של למעלה מ-12 נקודות בתוך שנתיים תביא להארכת תקופת מחיקת הנקודות בשנתיים נוספות.
עבירות מהירות מחולקות למספר רמות. ברמה הקלה ביותר (20 קמ"ש מעל המותר בדרך עירונית ו-25 קמ"ש מעל המותר בדרך בינעירונית) מדובר בעבירה ללא נקודות בצידה. נסיעה במהירות של למעלה מכך טומנת בחובה נקודות לפי הטבלה הבאה.